stanford-oval/wikipedia huggingface dataset:
เหรียญ 16000 บาท

| --- | --- |
ประเทศไทย
มูลค่า: 30000.00 บาท
น้ำหนัก: 15 g
เส้นผ่านศูนย์กลาง: 26 mm
ส่วนประกอบ: ทองคำ 90%   ทองแดง 7%  เงิน 3%
ปีที่ผลิตเหรียญ: 2548, 2550 – 2551, 2554 – 2555, 2558 – 2560
หมายเลขบัญชี: -
ด้านหน้า
การออกแบบ: สมเด็จเจ้าฟ้าฯ กรมพระศรีสวางควัฒน วรขัตติยราชนารี
วันที่ออกแบบ: 2559
ด้านหลัง
การออกแบบ: อักษรพระนามย่อ จภ ภายใต้พระจุลมงกุฎ
วันที่ออกแบบ: 2559
เหรียญ 16000 บาท เป็นเหรียญกษาปณ์ที่ระลึกเนื่องในโอกาส
เฉลิมพระเกียรติสมเด็จพระนางเจ้าฯ พระบรมราชินีนาถ เนื่องในโอกาสองค์การอนามัยโลกทูลเกล้าฯ ถวายรางวัลอาหารปลอดภัย (8 สิงหาคม 2548) ผลิตจากทองคำร้อยละ 90 เงินร้อยละ 3 ทองแดงร้อยละ 7 น้ำหนักเหรียญละ 15 กรัม เส้นผ่าศูนย์กลาง 26 มิลลิเมตร มีมูลค่าในการชำระหนี้ 16000 บาท ด้านหน้าเป็นภาพพระบรมฉายาลักษณ์ของสมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพสัญลักษณ์องค์การอนามัยโลก
พระราชพิธีมหามงคลเฉลิมพระชนมพรรษา 80 พรรษา (5 ธันวาคม 2550)
ฉลองพระชนมายุ 5 รอบ สมเด็จพระเทพรัตนราชสุดาฯ สยามบรมราชกุมารี (2 เมษายน 2558)
ฉลองสิริราชสมบัติครบ 70 ปี (9 มิถุนายน 2559)
เหรียญ 20 บาท

| --- | --- |
ประเทศไทย
มูลค่า: 20.00 บาท
ส่วนประกอบ: เงิน
ปีที่ผลิตเหรียญ: 2506, 2538 – 2553, 2555 – 2561, 2563 – 2567
หมายเลขบัญชี: -
ด้านหน้า
การออกแบบ: พระบาทสมเด็จพระวชิรเกล้าเจ้าอยู่หัว
วันที่ออกแบบ: 2567
ด้านหลัง
การออกแบบ: ตราสัญลักษณ์มหาวิทยาลัยราชภัฏเชียงใหม่
วันที่ออกแบบ: 2567
เหรียญชนิดราคา 20 บาท เป็นเหรียญบาทที่มีในประเทศไทย แต่ไม่ได้เป็นเหรียญที่ใช้งานเป็นหลักของไทย ซึ่งเหรียญชนิดราคา 20 บาทนี้จะออกในรูปเหรียญกษาปณ์ที่ระลึก ตัวอย่างเช่น เนื่องในโอกาสพระราชพิธีต่างๆ  เช่น พระราชพิธีฉลองสิริราชสมบัติครบ 50 ปีกาญจนาภิเษก, พระราชพิธีมหามงคลเฉลิมพระชนมพรรษา 70 พรรษา, พระราชพิธีมหามงคลเฉลิมพระชนมพรรษา 6 รอบ, พระราชพิธีสมโภชเดือนและขึ้นพระอู่พระองค์เจ้าทีปังกรรัศมีโชติ พระราชพิธีฉลองสิริราชสมบัติครบ 60 ปี และ วันประสูติครบรอบ 100 ปี สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นต้น
• 120 ปี การตรวจเงินแผ่นดิน 2418 - สำนักงานตรวจเงินแผ่นดิน 2538
• ฉลองสิริราชสมบัติครบ 50 ปี กาญจนาภิเษก 9 มิถุนายน 2539
• มหามงคลเฉลิมพระชนมพรรษา 6 รอบ 5 ธันวาคม 2542
• พระราชพิธีฉลองสิริราชสมบัติครบ 60 ปี 9 มิถุนายน 2549
เอมิล เคร็บส์

| เอมิล เคร็บส์ |
| --- | --- |

เกิด: 15 พฤศจิกายน ค.ศ. 1867(1867-11-15) Freiburg เมือง Schlesien
เสียชีวิต: 31 มีนาคม ค.ศ. 1930(1930-03-31) (62 ปี) เบอร์ลิน ประเทศเยอรมนี
อาชีพ: ผู้เชี่ยวชาญด้านอารยธรรมประเทศจีน
เอมิล เคร็บส์ (เกิดในวันที่ 15 พฤศจิกายน 1867 ใน Freiburg, Schlesien เสียชีวิตเมื่อวันที่ 31 มีนาคม 1930 ในกรุงเบอร์ลิน) – ชาวเยอรมันที่เป็นต้นแบบการเรียนรู้หลายภาษา (พูดได้หลายภาษา) เป็นบุตรชายของช่างไม้ แหล่งข่าวที่น่าเชื่อถือแห่งหนึ่งได้เปิดเผยว่าเขาเข้าใจ 68 ภาษาในการพูดหรือการเขียนได้ในระดับดี
ชีวประวัติ

ตอนอายุ 7 ปี เอมิล เคร็บส์พบหนังสือพิมพ์เก่าในภาษาต่างประเทศ ครูสอนภาษาที่โรงเรียนบอกเขาว่าเป็นหนังสือพิมพ์ที่มาจากประเทศฝรั่งเศส แล้วก็พูดติดตลกพร้อมกับส่งพจนานุกรมภาษาฝรั่งเศส-ภาษาเยอรมันให้เคร็บส์ได้เรียนรู้ภาษาในไม่กี่เดือน เขาเข้ารับการศึกษาในโรงเรียนประถมใน Swiebodzice (เยอรมัน: Freiburg) แล้วเขาเรียนที่โรงยิม Swidnica ที่ๆเขาได้เรียนรู้ภาษาฝรั่งเศสภาษาละตินกรีกและฮีบรู หลังจากได้รับประกาศนียบัตรมัธยมปลายในปี 1887 เขาสามารถสื่อสารได้อย่างคล่องแคล่วใน 12 ภาษา (รวมทั้งภาษากรีกสมัยกรีก, ตุรกี, อาหรับ, โปแลนด์) และหลังจากที่ภาคการศึกษาที่ศึกษาธรรมที่มหาวิทยาลัย Wroclaw เขาเริ่มที่จะเรียนกฎหมายที่มหาวิทยาลัยเบอร์ลิน ในไลพ์ซิกเขาพบโฆษณาเรื่องการสัมมนาทางภาษาคนจากทางตะวันออกของเบอร์ลิน ความสามารถพิเศษทางภาษาของเขาได้รับการยอมรับและ นอกจากนี้ยังเป็นช่วงเวลาที่เขาอุทิศตัวเองเพื่อการเรียนภาษาเอเชีย เขาผ่านการทดสอบของประเทศในเรื่องกฎหมายและเข้าร่วมกับคณะทูต
ในปี 1893,เคร็บส์ย้ายไปที่ฟาร์อีสท์ เขาได้รับมอบหมายให้เป็นที่ปรึกษาทางภาษาที่สถานทูตเยอรมันในกรุงปักกิ่ง หลังจากการเดินทางของเขาไปยังประเทศจีน เคร็บส์ยังคงเรียนรู้ภาษาต่างประเทศอย่างต่อเนื่อง เขาเข้าใจ 40 ภาษาเมื่อเขาอยู่ในประเทศจีน โดยชาวจีนขนานนามเขาว่าเป็นพจนานุกรมเดินได้ ในปี 1914 เขายอมรับว่าเขาเข้าใจถึงถึง 33 ภาษาในระดับสูง ได้แก่ภาษา: อังกฤษ, อาหรับ, บัลแกเรีย, จีน, โครเอเชีย, เช็ก, เดนมาร์ก, ฮอลแลนด์, ฟินแลนด์, ฝรั่งเศส, กรีก, ภาษาฮินดี, สเปน, ญี่ปุ่น, ชวา, ลิทัวเนีย, มลายู, แมนจูเรียมองโกเลีย นอร์เวย์ อาร์เมเนียเปอร์เซีย โปแลนด์, รัสเซีย, โรมาเนีย, เซอร์เบีย, สยาม, สวีเดน, ตุรกี, ภาษาอูรดู, ฮังการีและอิตาลี
ในปี 1917หลังจากการปิดของสถานทูตเยอรมัน เคร็บส์ย้ายไปหน่วยงานการข่าวในสำนักงานการต่างประเทศ พนักงานในสถาบันเหล่านี้จะได้รับความช่วยเหลือทางการเงินถ้าหากรู้ภาษาต่างประเทศ เขาเผยว่าเขารู้มากกว่า 60 ภาษาและมีความโดดเด่นจึงถูกสงสัยว่าเป็นผู้หลอกลวง  แต่หลังจากที่เขาพิสูจน์ให้เห็นความสามารถของเขาก็ได้รับเบี้ยเลี้ยงเหล่านั้น
เขาแต่งงานกับ Mande Heyne ในปี 1913 ภรรยาของเขามีความรักที่มีพลังกับผู้รู้หลายภาษาและปล่อยให้เขาอยู่คนเดียวที่ห้องเพื่อเรียนรู้ภาษาใหม่
เขาถึงแก่กรรมเมื่อวันที่ 31 มีนาคม 1930 เนื่องจากโรคหลอดเลือดสมอง เขาเข้าใจได้ 68 ภาษาจาก 120 ภาษาที่เขาได้ศึกษา และเขาถูกฝังอยู่ที่สุสาน Suedwest, เบอร์ลิน
เอมิล เคร็บส์ที่รู้จักกันคือเขาไม่ชอบที่จะถ่ายภาพ
เขาเรียนรู้หลายภาษาในเวลาเดียวกันโดยการค้นหาความคล้ายคลึงกันในภาษาเหล่านั้น ก่อนที่จะมีการเรียนรู้ภาษานอกจากนี้เขายังศึกษาประวัติศาสตร์และวัฒนธรรมของคนที่ใช้ภาษา เขามักศึกษาจนถึงตี 3
เกร็ดพงศาวดาร

แหล่งข่าวหลายแห่งให้เกร็ดเล็กเกร็ดน้อยมากมายเกี่ยวกับการเรียนรู้ของเคร็บส์:
หลังจากที่ได้รับแบบสอบถามจากการสัมมนาภาษาตะวันออกในกรุงเบอร์ลิน เขายื่นเรื่องส่งเอกสารโดยทุกรายการภาษาเขาเลือกทุกรายการและเขียนว่าเขาสนใจในทุกภาษา เจ้าหน้าที่จึงส่งกลับไปยังเครบส์ และระบุว่าเขาไม่เข้าใจคำแนะนำ - เขาจะต้องเลือกหนึ่งภาษา ดังนั้นเขาจึงเขียนอีกครั้งว่าเขาต้องการที่จะเรียนรู้ภาษาเหล่านี้ทั้งหมด และเขายอมรับคำเชิญไปยังกรุงเบอร์ลินเป็นครั้งที่สอง
เมื่อเขาอยู่ในประเทศจีน เคร็บส์ได้รับจดหมายชาวมองโกเลียที่มีเพียงเขาเท่านั้นที่สามารถได้รับการแปลได้
มองโกเลียมอบหมายให้เขาแปลเอกสารโบราณที่เขียนในภาษามองโกเลียโบราณ เคร็บส์จึงเร่งรีบพยายามที่จะแปลข้อความเหล่านั้น
เมื่อเขาได้พบกับชาวจีนที่มีสำเนียงที่ไม่คุ้นเคยกับคนอื่น ๆ แม้เขาจะไม่มีความรู้ในการภาษานี้เขาสามารถนำมาผสมเพื่อทำความเข้าใจได้เป็นอย่างดีจริงๆ
วันหนึ่งเคร็บส์ถือหนังสือพิมพ์ Argia ในภาษาบาสก์ จดหมายข่าวรายงานว่าในอเมริกาอาจารย์ที่เข้าใจ 53 ภาษาได้เสียชีวิต ในสัปดาห์ต่อมาเคร็บส์ได้เรียนรู้ภาษาบาสก์ เขาจึงเขียนจดหมายถึงหนังสือพิมพ์ Argia ซึ่งเป็นบทความที่ชื่อว่า "บาสก์รุ่นใหม่! โดยมีเอมิล เคร็บส์ เป็นต้นแบบ " เคร็บส์ยังเป็นต้นแบบการเรียนรู้ 4 ภาษาในแคว้นบาสก์
ในละครตอนหนึ่ง เอมิล เคร็บส์แปลอ้างอิงจากเกอเธ่ลงใน 40 ภาษาเอเชีย (รวมไปถึงฟอร์มต่างๆ)
หลังจากที่เขาเสียชีวิต หนังสือของเขามากกว่า 3500 เล่มถูกบริจาคให้กับห้องสมุดสภาคองเกรสในประเทศสหรัฐอเมริกา
ผลงานชิ้นเอก

ในปี 1919 เขาร่างสนธิสัญญาประเทศของรัฐบาลใหม่จากยูโกสลาเวีย
เอ็ดเวิร์ด เฟอร์ลอง

| เอ็ดเวิร์ด เฟอร์ลอง |
| --- | --- |
เฟอร์ลอง ในปี 2010
สารนิเทศภูมิหลัง
เกิด:  (1977-08-02) 2 สิงหาคม ค.ศ. 1977 (47 ปี) เอ็ดเวิร์ด วอลเตอร์ ฟอร์ลอง
คู่สมรส: ราเชล เบลลา (2006-2014)
ปีที่แสดง: 1991-ปัจจุบัน
ผลงานเด่น: จอห์น คอนเนอร์ ใน Terminator 2: Judgment Day (ค.ศ. 1991)
ฐานข้อมูล
IMDb
เอ็ดเวิร์ด เฟอร์ลอง (Edward Furlong) มีชื่อจริงว่า เอ็ดเวิร์ด วอลเตอร์ เฟอร์ลอง (Edward Walter Furlong) เกิดเมื่อวันที่ 2 สิงหาคม ค.ศ. 1977 ที่เกล็นเดล รัฐแคลิฟอร์เนีย สหรัฐอเมริกา
มีชื่อเสียงมาจากการรับบทเป็น จอห์น คอนเนอร์ จากเรื่อง Terminator 2: Judgment Day ในปี ค.ศ. 1992 ซึ่งเป็นภาพยนตร์ทำรายได้สูงสุดในปีนั้น โดยได้แสดงประกบคู่กับ อาร์โนลด์ ชวาร์เซเน็กเกอร์ และ ลินดา แฮมิลตัน จากการกำกับของเจมส์ คาเมรอน
หลังจากนั้น บทบาทของเฟอร์ลองในภาพยนตร์จอเงินกลับเงียบหายไป ทั้ง ๆ ที่ทำท่าว่าจะเป็นนักแสดงดาวรุ่งได้ไม่ยาก โดยไปแสดงบทบาทในซีรีส์ทางโทรทัศน์แทน
เฟอร์ลอง มีบทบาทในภาพยนตร์ใหญ่อีกเพียงเรื่องเดียวในปี ค.ศ. 1996 โดยรับบทเป็นลูกชายของเลียม นีสัน และ เมอร์รีล สตรีฟ ถูกกล่าวหาว่าฆ่าคน ในเรื่อง Before and After
หลังจากนั้น อีกหลายปี ในปี ค.ศ. 1998 เฟอร์ลองกลับมารับบทในภาพยนตร์อีกครั้ง ในเรื่อง American History X โดยรับบทเป็น แดนนี่ วินยาร์ด น้องชายของเอ็ดเวิร์ด นอร์ตัน ซึ่งตอนหลังถูกยิงตายในเรื่อง
และในปี ค.ศ. 1999 ก็ได้รับบทในอีกหลายเรื่อง เช่น Detroit Rock City , Pecker โดยแสดงคู่กับ คริสติน่า ริชชี่
เวกกิงเดอะฟอลเลน

เวกกิงเดอะฟอลเลน (อังกฤษ: Waking the Fallen) เป็นสตูดิโออัลบั้มชุดที่ 2 ของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ ออกจำหน่ายเมื่อวันที่ 26 สิงหาคม พ.ศ. 2546 โดยโฮปเลสเรเคิดส์ อัลบั้มนี้มีการบันทึกเสียงร้องที่ชัดเจนขึ้นกว่าอัลบั้มเปิดตัวของวงที่ผ่านมาอย่าง ซาวน์ดิงเดอะเซเวนท์ทรัมเปต
รายชื่อเพลง

เพลงทั้งหมดแต่งโดยอะเว็นจด์เซเวนโฟลด์ นอกเหนือจากนี้จะระบุไว้
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "Waking the Fallen" | Avenged Sevenfold, Scott Gilman | 1:42 |
| 2. | "Unholy Confessions" | M. Shadows | 4:43 |
| 3. | "Chapter Four" | Rev | 5:42 |
| 4. | "Remenissions" | Shadows/Rev | 6:06 |
| 5. | "Desecrate Through Reverence" | Rev | 5:38 |
| 6. | "Eternal Rest" | Rev/Shadows | 5:12 |
| 7. | "Second Heartbeat" | Shadows/Rev | 7:01 |
| 8. | "Radiant Eclipse" | Rev/Gates | 6:09 |
| 9. | "I Won't See You Tonight (Part 1)" | Synyster Gates | 9:00 |
| 10. | "I Won't See You Tonight (Part 2)" | Gates/Shadows/Vengeance | 4:44 |
| 11. | "Clairvoyant Disease" | Rev | 5:00 |
| 12. | "And All Things Will End" | Shadows/Vengeance | 7:40 |
| ความยาวทั้งหมด: | ความยาวทั้งหมด: | ความยาวทั้งหมด: | 68:31 |
บุคคลที่เกี่ยวข้อง

เดอะเรฟ – กลอง, ร้องเสียงประสาน
ซินนิสเตอร์ เกตส์ – กีตาร์นำ, ร้องเสียงประสาน
เอ็ม. แชโดวส์ – ร้องนำ
แซกกี เวนเจนซ์ – จังหวะกีตาร์, ร้องเสียงประสาน
จอห์นนี คริสต์ – กีตาร์เบส
โรงเรียนทุ่งเจริญพัฒนา

โรงเรียนทุ่งเจริญพัฒนา สังกัดสำนักงานเขตพื้นที่การศึกษาประถมศึกษาสกลนคร เขต 2  ตั้งขึ้นเมื่อ วันที่ 1 มิถุนายน พ.ศ. 2524 ที่บ้านคำเจริญ หมู่ที่ 3 ต.หนองแปน อ.เจริญศิลป์ จ.สกลนคร สังกัด สำนักงานการประถมศึกษาแห่งชาติ กระทรวงศึกษาธิการ 
เปิดทำการเรียนการสอนครั้งแรกโดยอาศัยศาลาวัดบ้านคำเจริญ ซึ่งเป็นสถานที่ทำการเรียนการสอนชั่วคราว ด้วยความร่วมมือร่วมใจจากชาวบ้านทุ่งและบ้านคำเจริญต่อเติมศาลาวัดออกไปเพิ่มเติม โดยมีนายวัฒนชัย ภูมิอาจ เป็นครูใหญ่คนแรก เปิดทำการเรียนการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4
ในวันที่ 14 มกราคม 2555 นายโยธิน เขียววิชัย มาดำรงตำแหน่ง ผู้อำนวยการโรงรียนจนถึงปัจจุบัน โรงเรียนทุ่งเจริญพัฒนาเป็นโรงเรียนขนาดเล็ก หมู่บ้านในเขตบริการ คือบ้านทุ่ง และบ้านคำเจริญ ที่ 3 ตำบลหนองแปน อำเภอเจริญศิลป์ จังหวัดสกลนคร 
ปัจจุบันเปิดทำการสอนตั้งแต่ชั้นอนุบาลปีที่ 1 ถึง ชั้นประถมศึกษาปีที่ 6 และปัจจุบันมีนักเรียนทั้งหมด 84 คน
แม่น้ำฮาเฟิล

ฮาเฟิล เป็นแม่น้ำในรัฐบรันเดินบวร์ค รัฐเบอร์ลิน และรัฐแซกโซนี-อันฮัลต์ ในประเทศเยอรมนี
แม่น้ำฮาเฟลเป็นสาขาด้านขวาของแม่น้ำเอลเบอ (Elbe) มีความยาว 325 กิโลเมตร
เมืองที่แม่น้ำไหลผ่าน เช่น เซเดนิค ออราเนียนบูร์ก เบอร์ลิน พ็อทซ์ดัม แวร์เดอร์ บรันเดินบวร์ค เพรมนิทซ์ Rathenow และฮาเฟลแบร์ก
52°53′N 11°58′E﻿ / ﻿52.883°N 11.967°E﻿ / 52.883; 11.967
แม่น้ำเกาะปอ

แม่น้ำเกาะปอ (Kah Bpow) เป็นแม่น้ำที่ไหลผ่านกรุงเกาะกง ทางตะวันตกเฉียงใต้ของกัมพูชา ไหลผ่านพื้นที่ส่วนใหญ่ของจังหวัดเกาะกงและออกสู่อ่าวไทยที่ตำบลสมัชเมียนเจย แม่น้ำสาขาของแม่น้ำเกาะปอ ได้แก่ แม่น้ำคลองคืน แม่น้ำบางกระสอบ
เทศบาลตำบลหลักช้าง

| เทศบาลตำบลหลักช้าง |
| --- | --- |
เทศบาลตำบล
   ตรา
ประเทศ:  ไทย
จังหวัด: นครศรีธรรมราช
อำเภอ: ช้างกลาง
การปกครอง
 • นายกเทศมนตรี: นายธรรมศักดิ์  เกตุสุรินทร์
พื้นที่
 • ทั้งหมด: 47 ตร.กม. (18 ตร.ไมล์)
ประชากร
 • ทั้งหมด: 7,705 คน
 • ความหนาแน่น: 106.82 คน/ตร.กม. (276.7 คน/ตร.ไมล์)
รหัส อปท.: 05802203
ที่อยู่ สำนักงาน: ตำบลหลักช้าง อำเภอช้างกลาง จังหวัดนครศรีธรรมราช 80250
โทรศัพท์: 08 9973 4990
เว็บไซต์: www.lakchang.go.th
 ส่วนหนึ่งของสารานุกรมประเทศไทย
เทศบาลตำบลหลักช้าง มีพื้นที่ประมาณ 47 ตารางกิโลเมตร อยู่ห่างจากที่ว่าการอำเภอช้างกลาง 5 กิโลเมตร
ประวัติ

ตำบลหลักช้างเป็นตำบลหนึ่งในเขตการปกครองของอำเภอช้างกลาง จังหวัดนครศรีธรรมราช จัดตั้งตามประกาศจังหวัดนครศรีธรรมราช เมื่อปี พ.ศ. 2538 โดยมีรูปแบบการบริหารเป็นสภาตำบล และยกฐานะเป็นองค์กรปกครองส่วนท้องถิ่น (องค์การบริหารส่วนตำบล) ตามพระราชบัญญัติสภาตำบลและองค์การบริหารส่วนตำบล พ.ศ. 2537 ตามประกาศในราชกิจจานุเบกษา ฉบับทั่วไป เล่มที่ 113 ตอนที่ 9 ลงวันที่ 30 มกราคม 2539 โดยมีผลบังคับใช้ตั้งแต่วันที่ 30 มีนาคม 2539
ภูมิศาสตร์

เทศบาลตำบลหลักช้าง ตั้งอยู่ทางทิศตะวันตกขอตัวเมืองนครศรีธรรมราช
ทิศเหนือ ติดต่อ เทศบาลตำบลจันดี อำเภอฉวาง จังหวัดนครศรีธรรมราช
ทิศใต้ ติดต่อ ตำบลช้างกลาง อำเภอช้างกลาง จังหวัดนครศรีธรรมราช
ทิศตะวันออก ติดต่อ ตำบลแก้วแสน และตำบลทุ่งสง อำเภอนาบอน จังหวัด นครศรีธรรมราช
ทิศตะวันตก ติดต่อ ตำบลแก้วแสน อำเภอนาบอน และจดตำบลช้างกลาง อำเภอช้างกลาง จังหวัดนครศรีธรรมราช
วิสัยทัศน์

พัฒนาระบบสาธารณูปโภคให้ทั่วถึงและพอเพียง ชุมชนเข้มแข็ง ส่งเสริมการศึกษาและการกีฬา พัฒนาคุณภาพชีวิตด้วยการมีส่วนร่วมในทุกภาคส่วน
วิสัยทัศน์ > ภูมิประเทศ

โดยทั่วไปมีลักษณะดินที่ราบลุ่ม มีแหล่งน้ำธรรมชาติหลายสายไหลผ่าน เหมาะสำหรับการประกอบอาชีพเกษตร ลักษณะดินโดยทั่วไปเป็นดินร่วน ดินเหนียวปนทรายเหมาะสำหรับการทำสวนยางพารา ทำนาข้าว
วิสัยทัศน์ > ภูมิอากาศ

สภาพภูมิอากาศ มีลักษณะเป็นร้อนชื้น ฝนตกชุกตลอดปี แบ่งออกเป็น 2 ฤดู คือ ฤดูร้อน เริ่มตั้งแต่เดือนธันวาคม ถึงเดือนพฤษภาคม และ ฤดูฝน เริ่มตั้งแต่กลางเดือนพฤษภาคม ถึงกลางเดือนธันวาคม
การแบ่งเขตการปกครอง

เทศบาลตำบลหลักช้างแบ่งเขตการปกครองประกอบด้วย 10 ชุมชน ได้แก่
ชุมชนบ้านทุ่งปอน
ชุมชนบ้านโคกทือ
ชุมชนบ้านนาปราน
ชุมชนบ้านหนองเตย
ชุมชนบ้านหนองไหล
ชุมชนบ้านหลักช้าง
ชุมชนบ้านต้นซาง
ชุมชนบ้านบนควน
ชุมชนบ้านโคกสะท้อน
ชุมชนบ้านควนพิศิษฐ์
สถานศึกษา

โรงเรียนบ้านนาปราน
โรงเรียนวัดหลักช้าง
โรงงเรียนวัดจันดี
โรงเรียนหนองเตย
โรงเรียนควนตม
โรงเรียนพึ่งตนเอง
ศูนย์พัฒนาเด็กเล็กองค์การบริหารส่วนตำบลหลักช้าง
วัด

จำนวนวัดในเขตเทศบาลตำบลหลักช้าง มีทั้งหมด 4 วัด 1 ศูนย์ปฏิบัติธรรม คือ
วัดจันดี
วัดหลักช้าง
วัดธาตุน้อย
สำนักสงฆ์บ้านควนตม
ศูนย์ปฏิบัติธรรมควนโด
สถานพยาบาล

โรงพยาบาลพ่อท่านคล้ายวาจาสิทธิ์
โรงพยาบาลส่งเสริมสุขภาพประจำตำบลหลักช้าง
สถานที่ท่องเที่ยว

วัดธาตุน้อย
สวนสาธารณะพรุไข่เต่า
สถานีรถไฟหลักช้าง
สถานีรถไฟพ่อท่านคล้ายวาจาสิทธิ์
แม่น้ำเกน

| เกน |
| --- | --- |
แม่น้ำเกนช่วงน้ำตกราเนห์
ที่ตั้ง
ประเทศ: อินเดีย
รัฐ: มัธยประเทศ, อุตตรประเทศ
ภูมิภาค: พุนเทลขัณฑ์
ลักษณะทางกายภาพ

ต้นน้ำ: Ahirgawan
 • ตำแหน่ง: เทือกเขาไกมูร์ อำเภอกัตนี รัฐมัธยประเทศ
 • ระดับความสูง: 550 m (1,800 ft)
 
ปากน้ำ: แม่น้ำยมุนา
 • ตำแหน่ง: จิลลฆาฏ อำเภอพันทา รัฐอุตตรประเทศ
 • พิกัด: 25°46′N 80°31′E﻿ / ﻿25.767°N 80.517°E﻿ / 25.767; 80.517
ความยาว: 427 km (265 mi)

อัตราการไหล:  
 • เฉลี่ย: 310 m3/s (11,000 cu ft/s)
 
แม่น้ำเกน (อักษรโรมัน: Ken) เป็นแม่น้ำสายหลักสายหนึ่งของภูมิภาคพุนเทลขัณฑ์ในอินเดียตอนกลาง แม่น้ำเกนไหลผ่านอาณาเขตของรัฐอุตตรประเทศและมัธยประเทศ และเป็นแม่น้ำสาขาหนึ่งของแม่น้ำยมุนา แม่น้ำเกนเริ่มต้นที่หมู่บ้านอหิรคาวัน (Ahirgawan) ในเทือกเขาบาร์เนร์ อำเภอกัตนี และไหลไปเป็นความยาวรวม 427 กิโลเมตร ก่อนรสมเข้ากับแม่น้ำยมุนาในรัฐอุตตรประเทศ โดย 292 กิโลเมตร (181 ไมล์) ไหลผ่านมัธยประเทศ และ 84 กิโลเมตร (52 ไมล์) ไหลผ่านอุตตรประเทศ โดยมี 51 กิโลเมตร (32 ไมล์) ที่เป็นเส้นแบ่งพรมแดนของสองรัฐ
สถานที่ท่องเที่ยวสำคัญบนแม่น้ำเกนคือน้ำตกราเนห์ ใกล้กับขชุราโห นอกจากนี้แม่น้ำเกนยังมีช่วงหนึ่งที่ไหลผ่านอุทยานแห่งชาติปันนา
เอ็ดเวิร์ด เดรก บร็อกแมน

| เอ็ดเวิร์ด เดรก บร็อกแมน |
| --- | --- |


สมาชิกรัฐสภาสำหรับ Hythe
ดำรงตำแหน่ง 31 กรกฎาคม 1847 – 28 มีนาคม 1857
ก่อนหน้า: Stewart Marjoribanks
ถัดไป: John William Ramsden
 
ข้อมูลส่วนบุคคล
เกิด: 20 ธันวาคม 1793
เสียชีวิต: 5 พฤศจิกายน ค.ศ. 1858(1858-11-05) (64 ปี)
เชื้อชาติ: อังกฤษ
พรรคการเมือง: วิก
บุพการี: เจมส์ เดรก บร็อกแมน

เอ็ดเวิร์ด เดรก บร็อกแมน (20 ธันวาคม ค.ศ. 1793 – 5 พฤศจิกายน ค.ศ. 1858) เป็นทนายความและนักการเมืองจากบริเตนใหญ่ สังกัดพรรควิก
บร็อกแมนเป็นลูกชายสุดท้ายของบีชบะระ จบการศึกษาด้านการกฎหมายที่อินเนอร์เทมเพิล และจบเนติบัณฑิตในปี ค.ศ. 1819 บร็อกแมนได้รับการเลือกตั้งตั้งแต่ปี ค.ศ. 1847 จนถึงปี ค.ศ. 1857
แหล่งข้อมูลอื่น

Hansard 1803–2005: ส่วนร่วมในรัฐสภาสหราชอาณาจักรของ Mr Edward Brockman
เพชร ดาราฉาย

| เพชร ดาราฉาย |
| --- | --- |
ชื่อเกิด: รอซีดี ดาราฉาย
เกิด: พ.ศ. 2481 จังหวัดพระนคร ประเทศสยาม
เสียชีวิต: 2 ธันวาคม พ.ศ. 2560 (79 ปี) กรุงเทพมหานคร ประเทศไทย
คู่สมรส: สินีนาฎ ดาราฉาย
บุตร: 2 คน
อาชีพ: นักแสดงตลก
ปีที่แสดง: พ.ศ. 2520 – 2560
เพชร ดาราฉาย หรือชื่อจริงว่า รอซีดี ดาราฉาย เป็นนักแสดงตลกชาวไทย
ประวัติ

เพชร ดาราฉาย มีชื่อจริงว่า รอซีดี ดาราฉาย มีบิดาชื่อประดิษฐ์ (หรืออาซีส ดาราฉาย) และมารดาชื่อแม๊ะ เกิดเมื่อปี พ.ศ. 2481 ที่ย่านอ่อนนุช ละแวกหัวป่า จังหวัดพระนคร (กรุงเทพมหานคร) เกิดในครอบครัวมุสลิม บิดาของเขามีพี่น้องถึงแปดคน แต่บิดาของเขาเป็นคนเดียวที่ไม่มีบ้านเป็นของตัวเองต้องอาศัยบ้านของพี่น้องและเพื่อนอยู่ แต่เพราะความที่บิดาเป็นคนสนุกสนานทำให้ไปอยู่บ้านเพื่อนได้ทุกคน มารดาของเขาได้เสียชีวิตไปขณะที่เขาอายุได้ห้าปีขณะกำลังคลอดบุตร แม้น้องชายมีชีวิตรอดแต่มารดาได้เสียชีวิตไปจึงไม่ได้รับความอบอุ่น
ในวัยเด็กฐานะยากจนมาก ด้วยความที่บิดาเป็นชาวนาและมีอาชีพซื้อขายควายทำให้บิดาไม่มีเวลาเลี้ยงดู เพราะต้องไปซื้อควายตามต่างจังหวัด ตัวเขาเองนั้นก็ต้องอาศัยตามบ้านเพื่อนบิดา โดยไม่ได้มีโอกาสเรียนหนังสือเลย ทำงานทำนาโดยไม่มีเงิน โดยหนึ่งปีได้โสร่งผืน เสื้อผืน หมวกใบเพราะถือว่าเป็นค่าตอบแทนที่ให้กินและให้อยู่ ภายหลังได้ออกมาทำงานเป็นกระเป๋าเรือเมล์และขัดรองเท้าก่อนจะมาทำงานขุดท่อคลองประปาได้ค่าแรงวันละ 4.50 บาทแต่มีปัญหาเพราะโดนหัวหน้าโก่งค่าตัวจนเคยทิ่มหัวหน้าด้วยพลั่วจนต้องขึ้นโรงพักทำให้ถูกไล่ออก ทำให้มาทำอาชีพช่างตัดผมโดยที่ตนไม่มีความรู้พื้นฐานเรื่องตัดผมเลยแต่เพราะความที่ตนเป็นคนใจกล้าด้วยการไปขอตัดผมตามบ้านและเคยได้ตัดผมประจำร้านแต่ถูกไล่ออกเพราะไปตัดผมลูกค้าแหว่ง
ด้วยความที่ตัวเองเป็นคนชอบร้องเพลงเลยได้ไปทำงานวงดนตรีคาลิปโซ่ได้เป็นนักร้องประจำวงและทำงานแบกของซึ่งตนไม่ชอบงานแบกของ จึงเข้าสู่วงการตลกด้วยการอยู่กับวงดนตรี ศรีสละ ทองธารา / ไวพจน์ เพชรสุพรรณ โดยมาดังสุดกับวงเพลิน พรหมแดนโดยเป็นตลกตามวงและอยู่มาถึง 16 ปีก่อนจะไปเข้าสู่ตลกคาเฟ่
โดยช่วงแรกเคยอยู่คณะ เด๋อดู๋ดี๋ (เด่น ดอกประดู่ เด๋อ ดอกสะเดา ดี๋ ดอกมะดัน) และต่อมาอยู่คณะสี่ดอกจิก และคณะเทพ โพธิ์งาม (เทพเพชรธงจิ๋ม) และได้ย้ายมาอยู่กับ จุ๋มจิ๋ม เข็มเล็ก คณะซูเปอร์โจ๊ก  จนมีชื่อเสียงโด่งดังในขณะนั้น
เพชรได้ขึ้นชื้อว่าเป็นตลกไทยคนแรกๆที่นับถือศาสนาอิสลามและเป็นคนเคร่งครัดมาก ซึ่งถือว่าเป็นผู้ที่เปิดทางให้คนที่เป็นมุสลิมมากมาย ได้ก้าวเข้ามาโลดแล่นในวงการตลกของเมืองไทย
ชีวิตส่วนตัว

เพชรได้สมรสกับ สินีนาฎ ดาราฉาย มีบุตรด้วยกันสองคน เป็นลูกชายและลูกสาว ชื่อ ธวัชชัย และ แคทรียา
บั้นปลายชีวิต

เพชรในวัยชรา ได้ออกจากวงการตลก เข้าสู่วงการศาสนา ด้วยการออกงานอีเวนต์ คู่กับ อนัส ดาราฉาย บ้าง เพื่อเล่าประสบการณ์ชีวิตให้คนรุ่นหลัง เตือนคนรุ่นหลังในการใช้ชีวิต และการเข้าสู่อิสลาม
ในช่วงเดือนพฤศจิกายน 2560 ลูกสาวของเพชร ดาราฉาย ได้ออกมาพูดว่าบิดานั้นป่วยเป็นมะเร็งลำไส้ระยะสุดท้าย เนื่องจากเชื้อมะเร็งได้ลุกลามมายังตับ แพร่กระจายไปทั่วท้อง และไม่สามารถช่วยเหลือตัวเองได้ ญาติตัดสินใจให้กลับมารักษาตัวต่อที่บ้าน
เพชรเสียชีวิตในวันที่ 2 ธันวาคม 2560 ในวัย 79 ปี ที่บ้านพักย่านอ่อนนุช โดยครอบครัวจัดพิธีกรรมทางศาสนาที่มัสนิดนูรุ้ลอิบาดะห์ ก่อนจะมีพิธีฝังศพในวันที่ 3 ธันวาคม โดยในงานมีศิลปินตลกหลายคนมาแสดงความไว้อาลัยอีกด้วย
สมาชิกในคณะ

ชาลี ดาราฉาย (ชาลี ดอกกระโดน) (ปัจจุบันเสียชีวิตแล้ว)
นก เชิญยิ้ม
ผู้ใหญ่คำเกิ่ง
ต้อย ดาราฉาย (ชูแว๊บ สกอร์เปี่ยน) (ปัจจุบันเสียชีวิตแล้ว)
ศักดิ์ ดาราฉาย (โป๊งเหน่ง เชิญยิ้ม) (ปัจจุบันเสียชวิตแล้ว)
บ๊อบ สกอร์เปี่ยน
ยาว อยุธยา
คอนเสิร์ต

คอนเสิร์ต โชว์ป๋า พูดจา ภาษาเทพ (18 ตุลาคม 2552)
คอนเสิร์ต ลูกทุ่งจ๋ามหาสนุก (21 - 22 เมษายน 2555)
ผลงานละคร

หัวใจไกลปืนเที่ยง (ช่อง 7) (2545) รับบท จ่าแหลม
ลูกสาวกำนัน (ช่อง 7) (2541)
12 ราศี (ช่อง 3) (2535)
ซิตคอม

ระเบิดเถิดเทิง ตอน ผีร้านเจ๊หม่ำ (ช่อง 5) (2545)
ระเบิดเถิดเทิง ตอน โอทอป (ช่อง 5) (2547)
โคกคูนตระกูลไข่ ตอน รักเจ็บเจ็บ (ช่อง 5) (2549)
ผลงานภาพยนตร์

ไอ้สากเหล็ก (2520) รับบท ตุ้งคิ้ง
คนละทาง (2520)
แก่นกลาสี (2524) รับบท จวน นครจันทร์
แก้วกาหลง (2524)
ซูเปอร์เก๋าส์ (2524)
ผู้ใหญ่อ้วน กำนันผอม (2524)
ยิ้มหน่อย...จ้า! (2524)
กูละเบื่อส์ (2524)
แต่งกับงาน (2525)
หนูอยากเป็นทหาร (2525) รับบท ทหาร
ไอ้ทุยลุยกรุง (2526)
กุนซืออ้วน (2526)
เขี้ยวฉลาม (2527)
7 ทโมน (2527)
สารวัตรต๊อก (2527)
ไอ้หนุ่มรถอีแต๋น (2527)
เด็กปั๊ม (2527)
น.ส.ลูกหว้า (2527)
ลูกสาวป้าแช่ม (2528) รับบท เฉี่ยว
นักร้องพ่อลูกอ่อน (2528) รับบท เพชร
ปลัดเพชรบ่อพลอย (2528)
เจ้าแม่ตะเคียนทอง (2528)
ข้ามากับดวง (2528)
สามล้อซี 5 (2528)
มือปืนคนใหม่ (2529)
เกมส์มหาโชค (2529)
เหมือนฟ้ายังมีเชียน (2529)
มือปราบทมิฬ (2529)
วอนเพลงฝากรัก (2530)
นักรบพบรัก (2530)
หัวละแสน (2530)
อีเสือปืนกล (2530)
เพลงรักเพลงปืน (2530)
ภูตเสน่หา (2530)
เมียคนใหม่ (2530) รับบท แห้ว
เศรษฐีเงินผ่อน (2531)
สวยเหี้ยม (2531)
บ้าแล้วต้องฆ่า (2533)
หนุก (2533)
พยัคฆ์ภูผา (2534)
มนต์รักนักเพลง (2534)
เท่ส้มอ๋อง (2535)
อีสาวอก 3 ศอก (2537)
เพลงรักพิณ แคน ซอ (2537)
ลำซิ่งนักเลงปืน (2537)
ผีไม่มีหลุม (2538)
มนต์รักเพลงลูกทุ่ง (2538)
คู่รักคู่กรรม (2538)
ฟ้าส่งเธอมาใหญ่ (2539)
เพลงรักข้ามคลอง 2 (2539)
ผีหัวขาด (2545) รับบท ปลัดอำเภอ
ดึก ดำ ดึ๋ย (2546) (รับเชิญ)
สยิว (2546) รับบท ขจร
หลบผีผีไม่หลบ (2546) รับบท ตาเพชร
พยัคฆ์ร้ายส่ายหน้า (2548) รับบท ผู้อำนวยการโรงพยาบาล
แสบสนิทศิษย์ส่ายหน้า (2549)
โปงลาง สะดิ้ง ลำซิ่งส่ายหน้า (2550) รับบท เฮียสมศักดิ์
ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง (2550) รับบท DOOR MAN
หลวงพี่เท่ง ๒ รุ่นฮาร่ำรวย (2551) รับบท บังเพชร
โหดหน้าเหี่ยว 966 (2552)
หลวงพี่กับผีขนุน (2552) รับบท ผู้ใหญ่สิน
แม่นาค 3D (2555)
ผลงานภาพยนตร์ > มิวสิกวิดีโอ

พระราชบิดา (2559) เพลงถวายความอาลัยพระบาทสมเด็จพระปรมินทรมหาภูมิพลอดุลยเดช
เอ็ดเวิร์ด ไฮด์ เอิร์ลที่ 1 แห่งแคลเรนดัน

| เอ็ดเวิร์ด ไฮด์ เอิร์ลแห่งแคลเร็นดอนที่ 1>  |
| --- | --- |
เกิด: 18 กุมภาพันธ์ ค.ศ. 1609
เสียชีวิต: 9 ธันวาคม ค.ศ. 1674
ภรรยา: แอนน์ ฟรานซ ไฮด์ เคานทเตสแห่งแคลเร็นดอน
บุตร/บุตรี: แอนน์ ไฮด์
บิดา: เฮนรีไฮด์แห่งดิลตัน
เอ็ดเวิร์ด ไฮด์ เอิร์ลแห่งแคลเร็นดอนที่ 1 (ภาษาอังกฤษ: Edward Hyde, 1st Earl of Clarendon) (18 กุมภาพันธ์ ค.ศ. 1609 - 9 ธันวาคม ค.ศ. 1674) เอ็ดเวิร์ด ไฮด์ เอิร์ลแห่งแคลเร็นดอนที่ 1 เป็นรัฐบุรุษคนสำคัญของอังกฤษผู้มีบทบาทสำคัญในการฟื้นฟูราชวงศ์อังกฤษ เกิดเมื่อวันที่ 18 กุมภาพันธ์ ค.ศ. 1609 เป็นบุตรของ เฮนรีไฮด์แห่งดิลตัน เอ็ดเวิร์ดสมรสครั้งแรกกับแอนน์ผู้มีชีวิตอยู่เพียงหกเดือนหลังจากแต่งงาน และครั้งที่สองกับฟรานซ ไฮด์ เคานทเตสแห่งแคลเร็นดอน (Frances Hyde, Countess of Clarendon) ผู้เป็นแม่ของแอนน์ ไฮด์ผู้เป็นชายาของพระเจ้าเจมส์ที่ 2 แอนน์ ไฮด์เป็นพระมารดาของพระราชินีนาถแมรีที่ 2 และพระราชินีนาถแอนน์ ฉะนั้นเอ็ดเวิร์ด ไฮด์จึงเป็นปู่ของพระมหากษัตรีย์ของอังกฤษสองพระองค์ เอ็ดเวิร์ดเสียชีวิตเมื่อวันที่ 9 ธันวาคม ค.ศ. 1674 ขณะที่ลี้ภัยอยู่ในฝรั่งเศส
ดูเพิ่ม

การฟื้นฟูราชวงศ์อังกฤษ
สมเด็จพระเจ้าชาร์ลส์ที่ 2 แห่งอังกฤษ
สโมสรฟุตบอลอาร์เซนอลในฤดูกาล 2014–15

ฤดูกาล 2014–15 เป็นฤดูกาลที่ 23 ของสโมสรฟุตบอลอาร์เซนอลในพรีเมียร์ลีก และเป็นฤดูกาลที่ 95 ติดต่อกันบนลีกสูงสุดของฟุตบอลอังกฤษ อาร์เซนอลได้เข้าร่วมในพรีเมียร์ลีก, เอฟเอคัพ, ลีกคัพ, คอมมิวนิตีชีลด์ และยูฟ่าแชมเปียนส์ลีก
สำหรับพรีเมียร์ลีก อาร์เซนอล จบการแข่งขันลงที่อันดับที่ 3 เป็นอันดับที่ดีที่สุดของสโมสรในรอบหลายปี ทำให้สามารถผ่านเข้าไปเล่นในรายการยูฟ่าแชมเปียนส์ลีกฤดูกาลถัดไปได้ โดยไม่ต้องเล่นในรอบเพลย์ออฟ
อีกทั้ง อาเลกซิส ซานเชซ กองกลางคนใหม่ของสโมสร ที่ย้ายมาจากบาร์เซโลนา เป็นฤดูกาลแรก ทำสถิติเป็นผู้เล่นที่ยิงประตูมากที่สุดของสโมสร ด้วยการยิงไป 16 ประตู จากการลงเล่นทั้งหมด 24 นัด ติดอันดับ 5 ดาวซัลโวประจำฤดูกาล (โดยที่อันดับ 1 ถึง 4 เป็นผู้เล่นในตำแหน่งกองหน้าทั้งหมด) และยังได้รับเลือกให้เป็นรางวัลผู้เล่นยอดเยี่ยมแห่งปี เมื่อจบฤดูกาลอีกด้วย
สำหรับเอฟเอคัพ ในฤดูกาลนี้ อาร์เซนอลสามารถที่จะป้องกันแชมป์จากเมื่อฤดูกาลที่แล้วไว้ได้  โดยสามารถเอาชนะ แอสตันวิลลา ไปได้ถึง 4-0 ในรอบชิงชนะเลิศ นับเป็นสถิติที่ชนะกันห่างที่สุดในรอบชิงชนะเลิศในรอบ 21 ปี และทำสถิติเป็นแชมป์รายการนี้มากที่สุดของวงการฟุตบอลอังกฤษ คือ 12 ครั้ง อีกทั้งยังทำสถิติเข้าชิงชนะเลิศมากที่สุด คือ 19 ครั้ง
และในฤดูกาลนี้ ยังเป็นฤดูกาลแรกที่ผู้สนับสนุนชุดแข่งขันของสโมสรได้เปลี่ยนจาก ไนกี้ บริษัทเครื่องกีฬาสัญชาติอเมริกัน มาเป็น พูม่า บริษัทเครื่องกีฬาสัญชาติเยอรมัน หลังจากไนกี้เป็นผู้สนับสนุนมานานถึง 20 ปี